ก่อนหน้านี้ผมไม่ค่อยถ่าย ผมไปหาแล้วบอกผมเป็นกระเพาะ อักเสบ หลังจากนั้นก็ให้ยามา ซึ่งผ่านมาช่วงนี้ผมถ่ายไม่เป็นก้อนหลายวันแล้วครับ พอกินข้าวไปจะรู้สึกปวดๆตรงท้องด้วยครับ
สวัสดีค่ะ อาการถ่ายไม่เป็นก้อน ปวดท้องบิดๆดังกล่าวมานั้น อาจจะเกิดได้จากหลายสาเหตุเช่น การมีลำไส้อักเสบหรือติดเชื้อ เกิดจากการรับประทานอาหารที่ไม่สุกสะอาด หรือก็คือภาวะอาหารเป็นพิษ มักมีถ่ายเหลว ปวดท้องบิด มีไข้ คลื่นไส้ อาเจียนด้วยได้ สาเหตุอื่นๆเช่น การมีกระเพาะอาหารอักเสบทำให้ปวดท้องได้ แต่มักไม่อธิบายอาการถ่ายเหลว หรือเป็นลำไส้แปรปรวนชนิดถ่ายเหลวเด่น เมื่อได้ถ่ายอาการปวดท้องจะดีขึ้นชัดเจน หรือเป็นเนื้องอกลำไส้ใหญ่ กรณีมีการขับถ่ายเปลี่ยนแปลง ลักษณะเป็นท้องผูกสลับท้องเสีย ร่วมกับมีถ่ายเป็นมูกเลือด น้ำหนักลดลงเร็วเบื้องต้นรับประทานอาหารอ่อนๆสุกสะอาดให้ตรงเวลวา 3 มื้อ ดื่มน้ำมากๆ รับประทานอาหารที่มีกากใยสูงเพื่อช่วยในการขับถ่ายด้วย ช่วงนี้ถ้าถ่ายเหลวเป็นน้ำ สามารถจิบน้ำเกลือแร่ร่วมไปด้วยได้และควรไปพบแพทย์ถ้าการขับถ่ายผิดปกติต่อเนื่อง มีท้องผูกสลับท้องเสีย ปวดท้องเรื้อรัง ถ่ายเป็นเลือด หรือมีน้ำหนักลดผิดปกติ